Mohammed Ali Beshr

Mohammed Ali Beshr (juga dieja, Bishr; lahir pada 14 Februari 1951) ialah seorang ahli politik Mesir dan bekas Menteri Negara bagi Pembangunan Tempatan dari 5 Januari hingga 4 Julai 2013. Beliau merupakan salah seorang anggota Parti Kebebasan dan Keadilan yang berkhidmat dalam Kabinet Qandil era kepresidenan Mohamed Morsi. Beliau merupakan seorang tokoh penting dalam Ikhwan Muslimin di Mesir.

 Kehidupan awal dan pendidikan 
Mohammed Ali dilahirkan di Kafr al-Mensha, Quesna, Wilayah Menoufia di Egypt, pada 14 Februari 1951. Beliau memegang ijazah sarjana muda kejuruteraan yang diperoleh dari Universiti Menoufia pada 1974. Beliau juga memperoleh ijazah sarkana kejuruteraan kuasa dari Universiti Shibin Al Koum Monufia pada 1979 dan ijazah doktor falsafah dari Colorado State University pada 1984.

 Kerjaya 
Mohammed Ali ialah seorang ahli akademik. Beliau bekerja di Universiti Monufia dan Universiti Shibin Al Koum Monufia. Beliau menyertai Ikhwan Muslimin pada 1979, dan menjadi ketua lajnah (jawatankuasa) hal ehwal pelajar, lajnah profesional dan lajnah pembangunan pentadbiran bagi pertubuhan tersebut. Kemudiannya, beliau menjadi anggota majlis syura Ikhwan Muslimin dan salah seorang pemimpin kumpulan tersebut. Mohammed Ali juga merupakan anggota jabatan pimpinan Ikhwan al-Muslimin sehingga 2008.

Dari tahun 1990 hingga 1995, Mohammed Ali berkhidmat sebagai anggota parlimen bagi daerah pertama Monufia. Beliau juga merupakan anggota Dewan Perlembagaan Mesir pada 2012, yang bertanggungjawab merangka perlembagaan Mesir yang baharu. Pada Julai 2012, Mohammed Ali dinamakan sebagai timbalan pelapor jawatankuasa pemerintah bagi Dewan Perlembagaan tersebut. Pada 4 September 2012, Mohammed Ali dilantik sebagai Kegabenoran Monufia.

Beliau dilantik menjadi Menteri Negara bagi Pembangunan Tempatan dalam rombakan kabinet yang diketuai Perdana Menteri Hesham Qandil pada 5 Januari 2013. Beliau menggantikan tempat Ahmed Abdeen yang sebelum ini menjadi menteri. Mohammed Ali ialah salah seorang daripada lapan anggota FJP yang berkhidmat dalam kabinet selepas rombakan tersebut. Beliau dan menteri FJP yang lain meletak jawatan pada 4 Julai 2013 berikutan rampasan kuasa yang berlaku di Mesir ketika itu. Tempohnya secara rasmi berakhir pada 17 Julai 2013 apabila pemerintahan sementara telah dibentuk.

 Penahanan 
Mohammed Ali pernah ditahan oleh tentera Mesir pada 1999. Selepas dibicara di mahkamah tentera, beliau dijatuhkan hukuman tiga tahun penjara disebabkan menjadi anggota Ikhwan Muslimin. Beliau dibebaskan pada 8 Oktober 2002. Pada 2006, he ditahan sekali lagi bersama-sama empat puluh penyokong Ikhwan disebabkan alsan yang sama.

 Kehidupan peribadi 
Mohammed Ali telah berkahwin dan mempunyai tiga orang anak.

 Rujukan 

Kategori:Kelahiran 1951
Kategori:Orang hidup
Kategori:Alumni Colorado State University
Kategori:Anggota Ikhwan Muslimin Mesir
Kategori:Anggota Parti Kebebasan dan Keadilan (Mesir)
Kategori:Jurutera Mesir
Kategori:Ahli akademik Mesir
Kategori:Anggota Parlimen Mesir
Kategori:Anggota Dewan Perlembagaan Mesir 2012
Kategori:Menteri kerajaan Mesir
Kategori:Kabinet Qandil